Utorak, 31.3.2020.

HRVATSKI JEZIK, SR

Jučer ste učili o internetskom bontonu. Naučili ste važna pravila o ponašanju na internetu, čuvanju svojih osobnih podataka (korisničko ime i lozinka). Danas ćete **uz pomoć svojih roditelja** poslati učiteljici jednu e-poruku.

PODSJETNIK:

e- poruka: poruka poslana elektroničkom poštom pomoću e adrese (korisničko ime i lozinka)

Zadatak 1.

**Današnji zadatak obavezno radi uz pomoć svojih roditelja (kad roditelji budu imali vremena)!!! Kao pomoć pri rješavanju zadatka možeš koristiti snimljenu video lekciju (WhatsAPP grupa) ili niže navedene upute.**

Prisjeti se svoje e adrese (ona koju koristiš kad pristupaš e dnevniku). Ako je ne znaš, roditelji će ti pomoći.

1. U google tražilici upiši Carnet webmail
2. U izborniku biraj Webmail – Prijavi se
3. U otvoreni izbornik upiši svoje korisničko ime i lozinku; Prijavi se
4. Ispred tebe se otvorila tvoja Carnet pošta
5. Na otvorenoj stranici (sa lijeve strane) potraži *Inbox (unutra su tvoje e poruke).*
6. Pronađi poruku svoje učiteljice
7. Klikni na tu poruku i ona će se otvoriti
8. Pročitaj tekst poruke
9. Sada u traci iznad potraži dio u kojem piše *Odgovori*
10. Klikni na Odgovori
11. U polju *Naslov* možeš napisati *Odgovor učiteljici*
12. U velikom bijelom polju ispod napiši neku poruku svojoj učiteljici i ispod napiši svoje ime.

*Pazi na pravopis (veliko slovo, znak na kraju rečenice).*

1. Kada si napisao/la poruku, u traci iznad potraži dio u kojem piše *Pošalji (*ako ti se otvori rozidio u kojem piše *Odgovori samo pošiljatelju,* klikni na taj dio*).* To znači da će samo učiteljica dobiti tvoju poruku.
2. Ako si točno slijedio/la ovih 13 prethodnih uputa, uspješno si poslao/la e poruku svojoj učiteljici. Sutra kad stigneš ponovo **uz pomoć svojih roditelja** otvori svoju e poštu i pronaći ćeš odgovor na svoju poruku.
3. VAŽNO: po završetku pisanja poruka u e pošti obavezno se **odjavi.** U gornjem desnom kutu nalazi se kvadratić sa strelicom za odjavu. Tu se odjavi svaki put kad završavaš sa pisanjem poruka.

**Ako želiš i ako roditelji imaju vremena** i svoju e adresu, možete jedni drugima poslati neke poruke za vježbu.

NEMOJ NIKADA BEZ RODITELJA SLATI E POŠTU NITI JU OTVARATI!!!

NIKOME NE OTKRIVAJ SVOJE IME NI LOZINKU!!!

 Pozdrav od učiteljice!